CELEX: 62015TN0724
Language: sk
Date: 2015-12-04 00:00:00
Title: Vec T-724/15: Žaloba podaná 4. decembra 2015 – Verband der Bayerischen Privaten Milchwirtschaft/Komisia

22.2.2016   
            
            
               SK
            
            
               Úradný vestník Európskej únie
            
            
               C 68/33
            
         Žaloba podaná 4. decembra 2015 – Verband der Bayerischen Privaten Milchwirtschaft/Komisia
   (Vec T-724/15)
   (2016/C 068/42)
   Jazyk konania: nemčina
   
      Účastníci konania
   
   
      Žalobca: Verband der Bayerischen Privaten Milchwirtschaft e. V. (Mníchov, Nemecko) (v zastúpení: C. Bittner a N. Thies, advokáti)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie v rozsahu, v akom toto rozhodnutie
               
                           —
                        
                        
                           v článku 1 stanovuje, že štátna pomoc, ktorú Nemecko poskytlo na kontroly akosti mlieka vykonané v Bavorsku v prospech mliekarenských podnikov dotknutých v Bavorsku, je v rozpore s článkom 108 ods. 3 ZFEÚ, a že táto štátna pomoc je od 1. januára 2007 nezlučiteľná s vnútorným trhom,
                        
                     
                           —
                        
                        
                           v článkoch 2 až 4 nariaďuje vymáhanie tejto pomoci spolu s úrokmi od príjemcov,
                        
                     
         
               —
            
            
               zaviazal žalovanú na náhradu trov konania vzniknutých žalobcovi.
            
         
      Dôvody a hlavné tvrdenia
   
   Predmetnou žalobou sa žalobca domáha čiastočného zrušenia rozhodnutia Komisie C(2015) 6295 final z 18. septembra 2015 o štátnej pomoci SA.35484 (2013/C) [ex SA.35484 (2012/NN)], ktorú schválilo Nemecko na účely kontrol akosti mlieka v rámci zákona o mlieku a tukoch.
   Na podporu svojej žaloby žalobca uvádza šesť žalobných dôvodov, ktoré sú v podstatnej časti zhodné alebo podobné s dôvodmi uvedenými vo veci T-722/15, Interessengemeinschaft privater Milchverarbeiter Bayerns/Komisia.